**DĖL ROKIŠKIO RAJONO SAVIVALDYBĖS TARYBOS 2018 M. SPALIO 26 D. SPRENDIMO NR. TS-237 „Dėl prekybos ir paslaugų teikimo Rokiškio rajono savivaldybės viešosiose vietose dokumentų patvirtinimo“ DALINIO PAKEITIMO**

2020 m. rugsėjo 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Lietuvos Respublikos rinkliavų įstatymo 132 straipsniu, Rokiškio rajono savivaldybės taryba

n u s p r e n d ž i a:

1. Iš dalies pakeisti Rokiškio rajono savivaldybės tarybos 2018 m. spalio 26 d. sprendimu Nr. TS-237 ,,Dėl Prekybos ir paslaugų teikimo Rokiškio rajono savivaldybės viešosiose vietose dokumentų patvirtinimo“ patvirtintų Vietinės rinkliavos už leidimo prekiauti ar teikti paslaugas Rokiškio rajono savivaldybės viešosiose vietose išdavimą nuostatų 7 ir 8 punktus ir išdėstyti taip:

„7. Sumokėta vietinė rinkliava arba jos dalis grąžinama šiais atvejais:

7.1. kai sumokėta daugiau, negu nustatyta vietinės rinkliavos nuostatuose;

7.2. jeigu paslauga nesuteikta;

7.3. jeigu paslauga suteikta, bet pažeidžiant vietinės rinkliavos nuostatuose nustatytus šios paslaugos kokybės reikalavimus ir (ar) teikimo sąlygas.

8. Vietinė rinkliava grąžinama pagal Rokiškio rajono savivaldybės administracijai pateiktą rinkliavos mokėtojo rašytinį prašymą, kuriame nurodoma rinkliavos grąžinimo priežastis. Rinkliava grąžinama už tiek dienų, kiek rinkliavos mokėtojas negalėjo pasinaudoti išduoto leidimo prekiauti ar teikti paslaugas viešojoje vietoje suteiktomis teisėmis, ne vėliau kaip per 30 kalendorinių dienų po rašytinio prašymo gavimo dienos, savivaldybės administracijai nustačius, kad prašyme nurodyta rinkliavos grąžinimo priežastis atitinka vieną iš nuostatų 7 punkte išvardintų atvejų.“

2. Sprendimą skelbti teisės aktų registre [www.e-tar.lt](http://www.e-tar.lt) ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**DĖL ROKIŠKIO RAJONO SAVIVALDYBĖS TARYBOS 2018 M. SPALIO 26 D. SPRENDIMO NR. TS-237 „Dėl prekybos ir paslaugų teikimo Rokiškio rajono savivaldybės viešosiose vietose dokumentų patvirtinimo“ DALINIO PAKEITIMO AIŠKINAMASIS RAŠTAS**

**Parengto sprendimo projekto tikslai ir uždaviniai.**

Vadovaujantis nuo 2020-07-01 įsigaliojusiu Lietuvos Respublikos rinkliavų įstatymo pakeitimu, kuriuo numatyta papildyti vietinių rinkliavų surinkimo, mokėjimo, grąžinimo tvarką, reikia patikslinti Vietinės rinkliavos už leidimo prekiauti ar teikti paslaugas Rokiškio rajono savivaldybės viešosiose vietose išdavimą nuostatų 7 ir 8 punktus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos rinkliavų įstatymo 10, 12 straipsnių pakeitimo ir įstatymo papildymo 132 straipsniu įstatymas.

**Sprendimo projekto esmė.**

Papildyti Vietinės rinkliavos už leidimo prekiauti ar teikti paslaugas Rokiškio rajono savivaldybės viešosiose vietose išdavimą nuostatų 7 ir 8 punktus atsižvelgiant į teisės aktų pasikeitimus.

**Galimos pasekmės, priėmus siūlomą tarybos sprendimo projektą:**

**teigiamos** – nuostatai atitiks teisės aktų reikalavimus;

**neigiamų** pasekmių nenumatoma.

**Finansavimo šaltiniai ir lėšų poreikis**. Nėra.

**Kokia sprendimo nauda Rokiškio rajono gyventojams.**

Nuostatuose aiškiai apibrėžti sumokėtos vietinės rinkliavos arba jos dalies grąžinamo atvejai bei grąžinimo tvarka.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalies numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vedėjas Raimondas Simanavičius